অ্যালফ্রি উডার্ড

**অ্যালফ্রি উডার্ড** ( ; জন্ম ৮ নভেম্বর ১৯৫২) একজন মার্কিন অভিনেত্রী। মঞ্চ ও পর্দায় দৃঢ় ইচ্ছাশক্তিসম্পন্ন এবং মর্যাদাপূর্ণ চরিত্রে অভিনয়ের জন্য খ্যাত উডার্ড চারটি প্রাইমটাইম এমি পুরস্কার, একটি গোল্ডেন গ্লোব পুরস্কার ও তিনটি স্ক্রিন অ্যাক্টরস গিল্ড পুরস্কার অর্জন করেছেন এবং একটি করে একাডেমি পুরস্কার ও বাফটা পুরস্কার এবং দুটি গ্র্যামি পুরস্কারের মনোনয়ন লাভ করেছেন। ২০২০ সালে *[[দ্য নিউ ইয়র্ক টাইমস]]* তাকে "একবিংশ শতাব্দীর ২৫ সেরা অভিনয়শিল্পী" তালিকায় স্থান প্রদান করে। তিনি একাডেমি অব মোশন পিকচার আর্টস অ্যান্ড সায়েন্সেসের বোর্ড সদস্য।

উডার্ড এনবিসির চিকিৎসা নাট্যধর্মী *সেন্ট এলসওয়্যার* ধারাবাহিকে ডক্টর রোক্সেন চরিত্রে অভিনয় করে খ্যাতি অর্জন করেন এবং ১৯৮৬ সালে নাট্যধর্মী ধারাবাহিকে সেরা প্রধান অভিনেত্রী বিভাগে এবং ১৯৮৮ সালে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। তিনি এনবিসির নাট্যধর্মী ধারাবাহিক *হিল স্ট্রিট ব্লুজ* এর জন্য ১৯৮৪ সালে, এনবিসিরি ধারাবাহিক *এল.এ. ল* এর জন্য ১৯৮৭ সালে, এইচবিওর টিভি চলচ্চিত্র *মিস এভার্স' বয়েজ* এর জন্য ১৯৯৭ সালে এবং *দ্য প্র্যাকটিস* এর জন্য ২০০৩ সালে চারটি প্রাইমটাইম এমি পুরস্কার অর্জন করেন। ২০০৫ থেকে ২০০৬ সাল পর্যন্ত উডার্ড এবিসির হাস্যরসাত্মক নাট্যধর্মী ধারাবাহিক *[[ডেসপারেট হাউজওয়াইভস]]*-এ বেটি অ্যাপলহোয়াইট চরিত্রে অভিনয় করেন। তিনি মার্ভেল সিনেম্যাটিক ইউনিভার্সে তিনি নেটফ্লিক্সের ধারাবাহিক *লিউক কেজ* (২০১৬-২০১৮)-এ "ব্ল্যাক" মারাইয়া স্টোকস-ডিলার্ড চরিত্রে অভিনয় করেন।

## প্রারম্ভিক জীবন
উডার্ড ১৯৫২ সালের ৮ই নভেম্বর ওকলাহোমা অঙ্গরাজ্যের টুলসা শহরে জন্মগ্রহণ করেন। তার মাতা কনস্ট্যান্স একজন গৃহিণী এবং পিতা ম্যারিয়ন এইচ. উডার্ড একজন উদ্যোক্তা ও অভ্যন্তরীণ নকশাবিদ ছিলেন। উডার্ড তার পিতামাতার তিন সন্তানের মধ্যে সর্বকনিষ্ঠ। তিনি টুলসার বেসরকারি ক্যাথলিক স্কুল বিশপ কেলি হাই স্কুলে পড়াশোনা করেন এবং সেখান থেকে ১৯৭০ সালে পাশ করেন। স্কুলে তিনি চিয়ারলিডার ছিলেন। তিনি বস্টন বিশ্ববিদ্যালয়ে নাট্যতত্ত্ব বিষয়ে স্নাতক সম্পন্ন করেন। ২০০৪ সালে তিনি বস্টন বিশ্ববিদ্যালয় থেকে চারুকলায় সম্মানসূচক ডক্টরাল ডিগ্রি (ডিএফএ) অর্জন করেন।

## কর্মজীবন
তিনি এনবিসির নাট্যধর্মী ধারাবাহিক *[[হিল স্ট্রিট ব্লুজ]]*-এ ডরিস রবসন চরিত্রে অভিনয়ের জন্য ১৯৮৪ সালে নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেন।

উডার্ড ১৯৮৫ থেকে ১৯৮৬ সালে এনবিসির চিকিৎসা নাট্যধর্মী *[[সেন্ট এলসওয়্যার]]* ধারাবাহিকের নিয়মিত অভিনয়শিল্পী ছিলেন। এতে তিনি ডেনজেল ওয়াশিংটনের চরিত্রের প্রেমিকা ডক্টর রোক্সেন টার্নার চরিত্রে অভিনয় করে খ্যাতি অর্জন করেন। তবে তিনি একটি মৌসুমে কাজ করার পর ধারাবাহিকটি ছেড়ে যান এবং ১৯৮৮ সালে অতিথি চরিত্রে অভিনয় করেন। এই কাজের জন্য তিনি ১৯৮৬ সালে নাট্যধর্মী ধারাবাহিকে সেরা প্রধান অভিনেত্রী বিভাগে এবং ১৯৮৮ সালে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। তিনি এনবিসিরি নাট্যধর্মী ধারাবাহিক *[[এল.এ. ল]]*-এর "পাইলট" পর্বে অস্থিমজ্জার ক্যান্সারে আক্রান্ত মৃত্যুপথযাত্রী নারী চরিত্রে অভিনয় করেন, যার জন্য তিনি ১৯৮৭ সালে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার অর্জন করেন।

১৯৯৭ সালে তিনি এইচবিওর *দ্য মেম্বার অব দ্য ওয়েডিং* এবং *মিস এভার্স' বয়েজ*-এ শ্রেষ্ঠাংশে অভিনয় করেন। *মিস এভার্স' বয়েজ* টিভি চলচ্চিত্রে নাম ভূমিকায় অভিনয় করে তিনি বিপুল সমাদৃত হন। এই কাজের জন্য তিনি সীমিত ধারাবাহিক বা টিভি চলচ্চিত্র বিভাগে প্রাইমটাইম এমি পুরস্কার, গোল্ডেন গ্লোব, স্যাটেলাইট পুরস্কার, এনএএসিপি, ক্যাবলএইস ও অ্যাক্টর পুরস্কারসহ সকল টেলিভিশন পুরস্কার জিতেন। ১৯৯৮ সালে উডার্ড *হোমিসাইড: লাইফ অন দ্য স্ট্রিট* ধারাবাহিকের ষষ্ঠ মৌসুমের "মার্সি" পর্বে তার *সেন্ট এলসওয়্যার* ধারাবাহিকে অভিনীত চরিত্রে অভিনয় করেন। এই ধারাবাহিকে অভিনয়ের জন্য তিনি নাট্যধর্মী ধারাবাহিকে সেরা অতিথি অভিনেত্রী বিভাগে আরেকটি প্রাইমটাইম এমি পুরস্কারের মনোনয়ন লাভ করেন।

তিনি *দ্য প্র্যাকটিস* এর জন্য ২০০৩ সালে প্রাইমটাইম এমি পুরস্কার অর্জন করেন। ২০০৫ থেকে ২০০৬ সাল পর্যন্ত উডার্ড এবিসির হাস্যরসাত্মক নাট্যধর্মী ধারাবাহিক *[[ডেসপারেট হাউজওয়াইভস]]*-এ বেটি অ্যাপলহোয়াইট চরিত্রে অভিনয় করেন, যার জন্য তিনি ২০০৬ সালে হাস্যরসাত্মক ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।

তিনি মার্ভেল সিনেম্যাটিক ইউনিভার্সের নেটফ্লিক্সের ধারাবাহিক *লিউক কেজ* (২০১৬-২০১৮)-এ "ব্ল্যাক" মারাইয়া স্টোকস-ডিলার্ড চরিত্রে অভিনয় করেন।

## তথ্যসূত্র

## বহিঃসংযোগ

* 
* 
* 
* 
* 
* 
* Alfre Woodard  Video produced by **

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর আফ্রিকান-মার্কিন অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর আফ্রিকান-মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:অডিওবই পাঠক
বিষয়শ্রেণী:আফ্রিকান-মার্কিন খ্রিস্টান
বিষয়শ্রেণী:ওকলাহোমার অভিনেত্রী
বিষয়শ্রেণী:ওকলাহোমার ডেমোক্র্যাট
বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:অর্ডার অব দ্য কম্প্যানিয়ন্স অব ও. আর. ট্যাম্বো প্রাপক
বিষয়শ্রেণী:সীমিত ধারাবাহিক বা টিভি চলচ্চিত্রে সেরা অভিনেত্রী বিভাগে অ্যাক্টর পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:শ্রেষ্ঠ সীমিত ধারাবাহিক বা টেলিভিশন চলচ্চিত্র অভিনেত্রী বিভাগে গোল্ডেন গ্লোব বিজয়ী
বিষয়শ্রেণী:নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী